**Referat styremøte Valldal IL tysdag 29.4.25  kl. 19.30**

Klubbhuset – Omenås

Innkalla:

Erlend Ringstad  
Lars Petter Hauge  
Malene Vinsnesbakk  
Oda Kristine Myklebust  
Børge Heggen-Johansen

Fotball, Terje Hoel

Friidrett/Trim, Vibeke Valdal Myeza

Ski, Jan Ole Fuglem

Disksport, Richard Moen

Ikkje møtt: Erlend Ringstad (meldt forfall), Malene Vinsnesbakk

Jan Ole med på telefon, Børge kom kl. 21.00

**Sakliste**

**7/2025**    **Godkjenning av referat frå styremøte 12.02.2025**

Referat godkjend

**8/2025**    **Val av møteleiar**

Magne Eivind valt som møteleiar.

**9/2025 Val av skrivar**

Oda valt som skrivar.

**10/2025    Kort informasjon frå gruppene og hovudstyret**Disksport: Er i gang med sesongen og skal arrangere Sunnmørs tour på Jemtegård. Det er 82 påmeldte og dei forventar å tene på dette.

Trim/friidrett: Skal arrangere sykkeltrim 1. mai, og det er klart for start på årets fjelltrim. Skal ha friidrettcup i år også. Liabygda skal også vere med å arrangere ein cup. Fjord-stafetten neste laurdag i Norddal. Håper på å stille fleire lag frå Valldal.

Fotball: Fått på plass minibane. Tildelt miniturnering 27. september. Begynner tidleg planlegging med dette. Treningane og kampar er i gang. 5 lag som er aktive i år. Herresatsinga som vart påbegynt i fjor haust har ikkje kome noko vidare. Kretsen har begynt med lågterskelturnering for senior. 7-er-fotball. Leiar trur dette kan vere noko å prøve seg på. Det blir arrangert fotballeiarkurs 5. mai på klubbhuset. 5 stk frå fotballgruppa er påmeldte.

Ski: Organisert aktivitet er avslutta for sesongen. Skirenn på Slettvikane i påska. Over 100 deltakande, som samla tilreisande med tilknytning til Valldal og lokale i bygda. Har vore ein ganske bra vinter i Valldal samanlikna med resten av fylket og landet. Fått gjennomført alle skirenn. To stk skal delta på Holmenkollstafetten.

Info frå hovedstyret:

NM-komiteen er i gang ang. Mefjellet opp. Fordeler oppgåver. Treningsturar blir arrangert som lågterskel “opptrening” i forkant av dette. Dette er tenkt også som eit sosialt tiltak. Har sendt søknad om TEFT-midlar, 90 000 kr til Mefjellet opp (NM) og Olsok. Jordbærdilten-komiteen er Magne Eivind, Einar og Vibeke.

Rekneskap: Har sendt ut medlemskontigent for 2025. Alle som er med på eit lag skal vere medlem. Ber undergruppene sjekke dette med sine utøvarar. Dette også viktig med tanke på forsikring for utøvararne under aktivitet. Det er også viktig at idrettslaget har flest mogleg medlem med tanke på tilskot. Du står som medlem helt til du aktivt melder deg ut, sjølv om du ikkje har betalt kontigent. Vi rapporterer talet på betalande medlem. Dei ferske kasserarane i undergruppene har fått tilgang og opplæring i poweroffice og nettbank.

Diskusjon om å samkøyre prisar i kiosken i dei ulike undergruppene. Innspel frå skigruppa om at t.d. skikafé og kretsrenn har ulike prisar, då desse arrangementa har litt ulike formål. Styret konkluderer med at gruppene kan sjå til kvarandre sine prislister, men er ikkje styrande for kvarandre.

**11/2025 Konstituering av styret**

Leiar vart valt på årsmøtet. Det er forslag om at dei som sit vidare i styret

fortset i sine funksjonar, men dette bør fastsetjast. Monika gjekk ut av styret og

Oda kjem inn. Det er skrivarfunksjonen som er «ledig».

**Vedtak:** Oda tek over skrivarfunksjonen, og dei andre fortset i sine roller.

**12/2025   Oppfølging av val frå årsmøtet som styret fekk fullmakt til**

* Val av eitt medlem til valnemnda for 3 år. Kristin Sandnes sit på 3. året, Odd Lennart Vikene sit på 2. året. Treng ein ny for dei neste tre åra.

Forslag: Johnny Gjerde, Dagrun Vikesland, Torkjell Døving, Ramona Johnsen Grønmo, Marius Høihjelle, Reidun Hoel, Ida Kristoffersen-Rem, Siv Elin Bjørstad. Magne Eivind sender melding til desse i prioritert rekkefølge.

* Val av to medlemar til felles olsokkomité**.** Har bedt om eit medlem og eit varamedlem til komiteen. Har fått to namn frå Lions, ikkje svar frå hornmusikken. Olsoklotteriet, stands og underholdning på scena er fellesoppgåver. Resten er fordelt: Idrettslaget Jordbærdilten, Helselaget mat, Hornmusikken aktivitet, Lions parkering. Syltetorget er bestilt. Lyd-Lasse er bestilt. Konsert med Knut Marius Djupvik søndagen før Olsok. Oppfordring om å få til ei klar ansvarsfordeling i olsok-komiteen. Olsok-komiteen må velge seg ein leiar sjølv.

Forslag: Inge Sunde, Linda Myren, Per Magnus Berdal, Silje Grønmo, Karianne Vikene. Magne Eivind sender melding til desse i prioritert rekkefølge.

* Brukarrepresentant for Martin Linge huset: Monika fortsett i rolla.
* Andre verv som må oppnemnast personar til: (Dagleg leiar hadde desse i fjor.)
  + Ansvarlig for politiattestar: Børge Heggen Johansen.
  + Barneidrettsansvarlig: Oda Kristine Myklebust

**13/2025 Eventuelt**

**13.1 Alkoholservering på bygdefesten, der mindreårige er tilstades**

Kva meiner styret om at det slepp inn 14-15-åringar på bygdefesten, i det tidsrommet det blir servert alkohol?

Diskusjon om dette.

Kommentar om at det blei solgt alkohol i pausen til programmet.

Innspel om at det var vanskeleg som vakt å handtere “lusking i buskene” av dei under 18 år.

Fint at dei under 18 år får vere med på programmet.

Som idrettslag kan vi ikkje støtte eit arrangement for mindreårige der det blir servert alkohol.

**Vedtak:** Som idrettslag meiner vi at dei under 18 år ikkje skal ha tilgang til festen når programdelen er over. Vi ønsker at arrangementet skal vere alkoholfritt fram til programmet er over. Programdelen og middagen skal vere eit familie-arrangement, medan festen etterpå, der det blir servert alkohol, skal det vere 18 års aldergrense på.

**13.2 Oppgåver til ressursgruppa:**

* Kosting rundt kunstgrasbana (asfalten). Terje kan skaffe kostemaskin til dette.
* Oppfrisking av kulestøtbana.
* Tillaging av området til spydkast.
* Sjå på ein kabel som heng og sleng ved speaker-buda. Jobb for ein elektrikar?

**13.3 Kaffimaskina som vi har fått frå Tafjord Kraft**

Den må tilknytast vatn. Spørsmål om kvar denne bør stå, og korleis den bør brukast. Den har eit renseprogram som reinsar seg sjølv. Den er effektiv, og kan i prinsippet avlaste kakaokoking i forkant av eit arrangement.

Vi vil ikkje gøyme den vekk på kontoret, men at den skal vere lett tilgjengeleg, til dømes i gangen. Rådføring med rørleggar før vi bestemmer plassering. Terje tek kontakt med Anders Rem for å følge opp dette.

**13.4 Møteplan**

11. juni møte i arbeidsutvalet

27. august styremøte

15. oktober møte i arbeidsutvalet

19. november styremøte

**13.5 Utskifting av lyspunkt.**

Frist for å bruke TEFT-midlar frå sbm. Må bruke dei pengane. Jan Ole snakkar med Alf Hoel (elektrikar) for bestilling av lyspunkt for kr 50 000.

**13.6 Utlevering av nøklar**

Må nøste i lista over kven som har nøklar. Oda overtek nøklane frå Monika.

**13.7 Kapitalutviding i Stordal alpinsenter**

Valldal idrettslag har fått tilbod om at vi kan vere mellommann for Valldalingar som ønsker å støtte kapitalutvidinga i Stordal alpinsenter, ikkje stå som privataksjonær. Då vil idrettslaget stå som aksjonær, men ikkje gå inn med eigne midlar. Lite risiko på dette, men idrettslaget kan potensielt få utbytte av det i framtida. Valldalingar kan uansett gå gjennom Stordal idrettslag for å støtte dette. Innspel om at det er litt på sida for VIL å vere aksjonær i Stordal alpinsenter.

**Vedtak:** Vi vil oppfordre valldalingar som vil støtte alpinsenteret om å betale til Stordal IL for å gjere dette, om det ikkje vil stå som privat aksjonær, eller gi gåve.

Valldal 29.4.2025

Oda Kristine Myklebust

Skrivar